Apunta a túa startup ó V Venture on the Road en Vigo - Startup Galicia\nAinda non coñecedes Venture on the Road?\nVenture on the Road é un roadshow creado en 2017 pola aceleradora SeedRocket e Bstartup de Banco Sabadell, que pon en contacto startups con inversores e facilita o networking. En 2020 únese como organizador Wayra, o hub de innovación aberta de telefónica, e en 2021 Google for Startups incorpórase como partner.\nO programa conta cun formato presencial e ten como obxectivo buscar o mellor dealflow de cada rexión e dar a posibilidade a startups en fase seed de presentar o seu proxecto ante inversores. Ademais, todas as startups seleccionadas pasarán ó fast track do proceso de selección do Campus de Emprendedores.\nAs 6 startups gañadoras das diferentes cidades poderán participar na final nacional. As startups finalistas de cada cidade serán tamén parte do programa nativos dixitais de Google Cloud Plattform con 10.000 dólares en créditos válidos durante 9 meses e seguimento técnico cos enxeñeiros de Google Cloud; así como aceso preferente a formación avanzada dos programas de training de Google Cloud Plattform.\nA startup gañadora recibirá:\nAsesoramento especializado en finanzas ou marqueting valorado en 3.000 euros ofrecido por BStartup.\nParticipación como proxecto invitado no Campus de Emprendedores e 3 horas de asesoramento de SeedRocket.\nEspacio de 6-12 meses nas oficinas de Wayra, así como aceso fast-track aos seus eventos patrocinados, axenda de contactos, apoio en comunicación e aceso ós seus obradoiros e formacións.\nPremio de Google for Startups: o gañador final desta V edición será parte do programa de nativos dixitais de Google Cloud, contando con hasta 25.000 dólares en créditos válidos por 9 meses, revisión de arquitectura e seguimento técnico cos enxeñeiros de Google Cloud; así como aceso preferente a formación avanzada dos programas training de Google Cloud Platform + aceso a Google for Startups Campus Madrid durante 6 meses.\nQue requisitos tes que cumprir para participar?\nPara participar tes que cumprir os seguintes requisitos:\nTer un proxecto tecnolóxico innovador en fase inicial.\nTer xa desenvolvida unha primeira versión do produto. Tamén se terán en conta proxectos en fase de lanzamento se son proxectos innovadores cun equipo brillante.\nAmosar que a vosa startup ten tracción.\nAtoparse na busca de inversión.\nCompletar o seguinte formulario seleccionando V Venture on the Road Vigo 2022 antes do 11 de xaneiro ás 23.59 (hora de Madrid)\nCando e onde se celebra?\nXoves 20 de xaneiro do 2022 ás 17.00h\nCírculo de Empresarios de Galicia, Rúa de García Barbón 62, Vigo.\nSe queres asistir ó evento como público, debes rexistrarte no seguinte formulario.\nVémonos en Vigo?


Campamento de Verán 2021 - Concello das Neves\nUn ano máis, nos meses de xullo e agosto desenvolverase un Campamento de Verán destinado a nenas e nenos de 4 a 12 anos, co obxectivo de facilitar a conciliación da vida persoal, laboral e familiar durante as vacacións de verán.\n✅As actividades desenvolveranse de luns a venres entre o 5 de xullo e o 27 de agosto de 2021, agás os días 29 de xullo e 5 de agosto, e terán lugar en instalacións municipais situadas en Cerdeira, A Estación e Vide.\n🚸⏱ O horario de apertura será de 9.00 a 14:00 horas, podendo modificarse a hora de entrada (ás 08:00 h) en función das necesidades das familias, sempre que haxa un mínimo de 5 nenas/os.\nSerá requisito, que os ingresos da unidade familiar non superen 6,5 veces o IPREM, límite que se incrementa nun 15% máis cando se trate de familias monoparentais ou numerosas.\nPodes consultar as bases premendo aquí ✅ Bases Campamento de Verán 2021\n✅ Terán prioridade, pola seguinte orde:\n1. Persoas empadroadas no Concello de As Neves.\n2. Persoas que xustifiquen a necesidade por motivos laborais.\n3. Familias con informe xustificativo dos Servizos Sociais de As Neves.\n4. Familias monoparentais e/ou familias numerosas.\nNo caso de darse a mesma puntuación entre dúas solicitudes, a praza adxudicarase por rigorosa orde de inscrición.\nEstablécese un prezo público de 20€ por menor e quenda. Aquelas familias que fagan uso do campamento de verán como medida de intervención, con informe técnico debidamente cumprimentado e xustificado dos Servizos Sociais, terán unha bonificación do 100%.\nAs familias que o acrediten, mediante o título de familia numerosa ou o certificado de acreditación de familia monoparental, obterán unha bonificación do 50%.\n👉As solicitudes deberanse presentar entre o 14 e o 25 de xuño nos Servizos Sociais do Concello, de xeito presencial ou a través do correo electrónico servizossociais@asneves.gal. Para facelo\ndebese facilitar a solicitude de inscrición (Anexo I) cuberta xunto coa seguinte documentación:\n• Ficha da/o menor participante (Anexo II).\n• DNI do pai/nai/titor/a.\n• DNI da/o menor ou libro de familia.\n• Tarxeta Sanitaria da/o menor.\n• Xustificante dos ingresos da unidade familiar do ano 2020 (mediante presentación da declaración da renda e/ou declaración xurada).\n• Quen alegue necesidade por motivos laborais presentará a copia do contrato laboral das persoas que conforman a unidade familiar e o certificado de empresa co horario de traballo ou declaración xurada do horario de traballo (Anexo III).\n• Título de familia numerosa ou certificado de recoñecemento da condición de familia monoparental, cando sexa de aplicación.\n• Xustificante de ter realizado o abono do prezo público na conta do Concello das Neves: ES45 2080 5434 0731 1010 0021.\n👉 Máis información a través do enderezo electrónico servizossociais@asneves.gal ou nos teléfonos 986 667 134 e 689 984 210.


Mostra de PCI de Ourense\tNew!\nBaile Tradicional\tNew!\nXogos populares\tNew!\nFestas da provincia de Ourense\tNew!\nFestas da provincia de Lugo\tNew!\nFestas na provincia de Pontevedra\tNew!\nO proceso do pan en Valga\tNew!\nFestas do Corpus de Rendondela\tNew!


28 de xuño, Día Internacional do Orgullo LGTBIQA+ / Rede Museística provincial de LUGO\n17:15h.-Luns, 28 de xuño de 2021. Xardín do Museo Provincial de Lugo.\n-Presentación das Unidades Didácticas 'Diversigualdade'.\n-Inauguración da exposición Lugo Diversx\nLugar: Xardín e adro do Museo Provincial.\n18:30h.-Roteiro Lugo cidade\nLugar: Carpa Praza da Soidade. Duración: 82’\nSinopse: Unha diversa realidade máis aló do cisheteronormativo agarda nesta historia colectiva de lembranzas, reflexións e amizades dun verán marcado pola pandemia. (VER Dossier).\nFacémonos escoitar? Mapa sonoro da memoria do colectivo LGTBIQA+\nO Colectivo Agrocuir da Ulloa e a Cooperativa Indaga, xunto coa Vicepresidencia da Deputación a través da Rede Museística Provincial de Lugo, presentan un proxecto co obxectivo de recuperar a memoria LGTBIQA+ da provincia de Lugo.\nBuscamos persoas, colectivos e institucións que compartan con nós as súas vivencias, lembranzas e anécdotas, para construír a memoria LGTBIQA+ do territorio lucense a través das voces da súa poboación.\nNon buscamos unicamente persoas do colectivo LGTBIQA+, senón a calquera persoa con historias significativas que contar ao respecto.\nNon teñen que ser grandes historias, simplemente buscamos as lembranzas daquelas persoas que contribuídes á construción de sociedades inclusivas e diversas.\nPodes participar de dúas formas, mira! A través da túa propia historia vital. Se coñeces a persoas que vivan na Mariña lucense, Friol, Ribeira Sacra ou Lugo cidade e cres que quererán falar sobre este tema, ponas en contacto con nós.\nEscríbenos a agrocuirsdaulloa@gmail.com e darémosvos máis indicacións.\n3753_Dossier de Persoas S. A. de Carmen PG Granxeiro.pdf\n3753_Caderno alumnando 2º ciclo Infantil e 1º e 2º de Primaria.pdf\n3753_Caderno alumnando de 3º a 6º de primearia e 1º e 2º de ESO.pdf\n3753_Caderno do profesorado.pdf\n3753_Caderno para familias.pdf\nCaderno ESO BAC


O PP esixe desculpas á Deputación de Pontevedra | Canal Rías Baixas\nO PP esixe desculpas á Deputación de Pontevedra\nPONTEVEDRA> O Partido Popular de Pontevedra esixe desculpas do novo goberno da Deputación. Onte anunciábase a decisión do fiscal xefe de Pontevedra de arquivar as investigacións abertas en torno a varios proxectos realizados durante a presidencia de Rafael Louzán. A Fiscalía non ve indicios suficientes de delito, e os populares piden explicacións.\nNo mes de setembro do ano pasado, a presidenta da Deputación anunciara que detectaran irregularidades na xestión dos proxectos das Pousadas do Salnés, o DepuTrans ou o DepoGap. O goberno provincial trasladou entón documentación ao fiscal xefe da provincia. Onte coñecíamos a decisión de Juan Carlos Aladro de arquivar as investigacións por non atopar indicios suficientes de delito. Hoxe, os populares esixían desculpas.\nTamén agardan do goberno de Carmela Silva explicacións sobre o futuro destes proxectos.\nMoldes insistiu en que a Deputación de Pontevedra leva un ano paralizada trala entrada do novo goberno provincial, ao que acusa de falta de xestión e incapacidade.\nArtigo anteriorNova cita cos Viños de Autor en Meaño\nSeguinte artigoOs peiraos da ría de Arousa recibiron máis de 200 embarcacións en tránsito\nPontevedra converterase na capital do deporte feminino coa celebración do “Tour...\nMosquera asegura que todos os composteiros compren coa legalidade\nLuz verde ós orzamentos sen alegacións\nO Fórum RIES 2018, que se celebrará en Pontevedra, contará coa...\nAta o 28 deste mes poden coñecer a exposición da Ponte...


A polivalencia de AlertCops leva á app da Policía Nacional e a Garda Civil ao Top 4 de ferramentas para móbiles – Xornal Galego Noticias de Galicia en Galego Xornal Galicia – Galego\nVenres, Xuño 24, 2022\nA polivalencia de AlertCops leva á app da Policía Nacional e a Garda Civil ao Top 4 de ferramentas para móbiles\nAlertCops 4.0, a nova aplicación da Policía Nacional e da Garda Civil, esténdese no uso dos residentes e turistas que visitan o noso país. Só na última semana as Forzas e Corpos de Seguridade do Estado recibiron e resolveron a través da app casos de violencia de xénero, seguridade en zonas turísticas, serpes venenosas, unha vertedura no mar ou desprendemento de fachadas, entre outros asuntos.\n?A este respecto, o ministro do Interior, Juan Ignacio Zoido, subliñou que “A app AlertCops supón un paso máis no servizo público, en que a Policía Nacional e a Garda Civil estean sempre aí para os cidadáns, valéndose dos últimos avances tecnolóxicos para ser cada vez máis útiles e máis próximos”.\nA polivalencia desta nova ferramenta de servizo público engade un plus de seguridade aos cidadáns, que xa poden enviar fotografías e vídeos en directo de situacións comprometidas que eles mesmos están a sufrir ou presenciando. Así, por exemplo, AlertCops serviu para que unha persoa enviase aos axentes a imaxe dunha serpe que acababa de atopar na provincia de Granada, preguntando se era venenosa. A Garda Civil respondeu rapidamente que se trataba dunha víbora hocicuda, efectivamente venenosa, e informou á persoa sobre que facer nese caso. Tamén en menos de cinco minutos e grazas á imaxe enviada por un cidadán, púidose observar a gravidade dun desprendemento da fachada dun vello edificio en Córdoba e adoptar as medidas necesarias para salvagardar a seguridade dos viandantes.\nOutra das vantaxes que proporciona AlertCops é a geolocalización das alertas enviadas polos cidadáns, para poder coñecer con exactitude que patrulla atópase máis próxima e axilizar así a resposta das Forzas de Seguridade. Desta maneira, unha alerta por un caso de violencia de xénero en Alacante terminou con dúas detencións, unha por violencia de xénero e outra por quebrantamento de medida cautelar. Os axentes da Policía Nacional recibiron a alerta a través de AlertCops e a patrulla estaba no lugar en menos de 5 minutos.\nMáis de 20.000 situacións de risco\nEstas funcionalidades fixeron que a valoración que os cidadáns dan á app sitúese nun 4,5 sobre 5 e superáronse as 550.000 descargas en Android (Top 4 de aplicacións ferramentas). Desde o seu lanzamento, procesáronse a través de AlertCops máis de 20.000 situacións de risco sobre casos de roubos, acoso escolar, agresións sexuais ou pelexas, entre outros. A opción máis utilizada polos cidadáns nestas alertas foi a petición de chat cos axentes da Policía Nacional e a Garda Civil, que permite poder transmitir unha información completa do que está a ocorrer.\nNeste sentido AlertCops supón unha canle directa coa Policía e a Garda Civil mediante un chat que, grazas a un servizo de tradución en liña, funciona en máis de 100 idiomas, o que fai posible que a app poida ser utilizada polos millóns de turistas non hispanohablantes que visitan o noso país cada ano. Así mesmo, grazas á geolocalización, os operadores poden enviar ao usuario a posición da oficina de denuncias ou servizos médicos máis próximos, entre outros servizos, para que poida dirixirse ao momento remitido guiado polo seu propio teléfono móbil.\nPrevious Post Previous post: Narón organizará a festa da empanada de COVID\nNext Post Next post: Axenda da USC do 20 de maio o 3 de xuño\nFacua sumase a pedr responsabilidades polo accidente en O Marisquiño\nXornal Galego Agosto 19, 2018 Agosto 19, 2018 Leave a reply\nA eliminación automática de imaxes, vídeos e GIF chega a WhatsApp\nAcción de promoción da Xunta de Andalucía en Londres\nXornal Galego Novembro 4, 2018 Novembro 4, 2018 Leave a reply


Orde do DOG nº 109 do 2021/6/10 - Xunta de Galicia\nDOG Núm. 109 Xoves, 10 de xuño de 2021 Páx. 28711\nORDE do 20 de maio de 2021 de aprobación definitiva da modificación puntual das normas subsidiarias de planeamento do concello de Cambre, no ámbito da estrada N-VI.\nO Concello de Cambre remite a referida modificación puntual das normas subsidiarias municipais, para os efectos do artigo 60.14 e seguintes da Lei 2/2016, do solo de Galicia (LSG), que corresponde co artigo 144.14 e seguintes do seu regulamento aprobado polo Decreto 143/2016 (RLSG).\nLogo de analizar a documentación remitida polo Concello, e posta en relación coas observacións formuladas na Orde desta consellería do 13.11.2019 e os trámites e as alteracións do proxecto realizadas tras ela, e, vista a proposta literal que eleva a Dirección Xeral de Ordenación do Territorio e Urbanismo, obsérvase:\n1. O Concello de Cambre dispón dunhas normas subsidiarias de planeamento municipal aprobadas definitivamente pola Comisión Provincial de Urbanismo da Coruña o 27.7.1994 (texto refundido por Acordo do 26.9.1994).\n2. O xefe do Servizo de Planeamento e Xestión municipal emitiu o 23.6.2017 un informe sobre o documento de inicio da modificación favorable á súa tramitación.\n3. A Dirección Xeral de Ordenación do Territorio e Urbanismo (DXOTU) emitiu o 29.8.2017 un informe de contestación no trámite de consultas previsto no artigo 60.4 da LSG.\n4. A Dirección Xeral de Calidade Ambiental e Cambio Climático formulou o informe ambiental estratéxico (IAE) no día 28.9.2017 (DOG do 8 de novembro), resolvendo non someter a modificación a avaliación ambiental estratéxica ordinaria e establecendo determinacións para a modificación e o seu plan parcial de desenvolvemento. No marco do proceso de consultas previas, contestaron, ademais da DXOTU:\na) Instituto de Estudos do Territorio: informe do 21.9.2017 en que se indica que a modificación non producirá afeccións paisaxísticas significativas.\nb) Dirección Xeral de Patrimonio Cultural: informe do 7.8.2017, con observacións.\nc) Dirección Xeral de Pesca, Acuicultura e Innovación Tecnolóxica: informe do 6.9.2017 canto a non teren impacto nas competencias desa dirección xeral.\nd) Servizo de Montes da Consellería do Medio Rural: informe do 22.9.2017, sen obxeccións.\n5. O xefe da Sección de Planeamento e Xestión municipal emitiu o 21.12.2017 un informe con indicacións e favorable á tramitación do proxecto. O arquitecto municipal emitiu o 18.5.2018 un informe favorable á modificación. O xefe da Área de Urbanismo e Réxime Interior emitiu o 21.5.2018 un informe en que se propón a aprobación inicial.\n6. O Concello Pleno aprobou inicialmente a modificación en sesión do 31.5.2018. Foi sometida a información pública polo prazo de dous meses (La Voz de Galicia e Diario Oficial de Galicia do 18.6.2018). Foron presentadas cinco alegacións, segundo o certificado do 23.8.2018 incluído para o efecto no expediente.\n7. No que afecta os informes sectoriais autonómicos e audiencia aos concellos limítrofes (artigo 60.7 da LSG), a DXOTU emitiu un informe do resultado do trámite o 16.11.2018:\n– Subdirección Xeral de Planificación e Protección Civil: informe do 24.7.2018 en que se indica que non é necesario someter a modificación ao informe da Comisión Galega de Protección Civil.\n– Dirección Xeral de Patrimonio Cultural: informe do 2.10.2018, favorable á reclasificación dos terreos como solo urbano e solo urbanizable, e con observacións no resto.\n– Instituto de Estudos do Territorio: informe do 25.9.2018, en que non se formulan obxeccións e se fan varias recomendacións sobre o uso da Guía de cor e materiais de Galicia ou a regulación da publicidade, cartelaría e sinalética.\nc) Deuse audiencia aos concellos limítrofes de Abegondo, Bergondo, Carral, Culleredo, Oleiros e Sada e responderon os concellos de Oleiros (29.8.2018) con varias alegacións e o de Abegondo (28.9.2018), sen alegacións.\n8. En materia de informes sectoriais non autonómicos, no expediente consta o seguinte:\na) Dirección Xeral de Aviación Civil do Ministerio de Fomento: informe do 7.5.2018, favorable condicionado.\nb) Demarcación de Estradas en Galicia do Ministerio de Fomento: informe do 20.2.2018, favorable canto a servidumes acústicas, con condicións.\nc) Dirección Xeral de Estradas do Ministerio de Fomento: informe do 22.5.2018, sobre estradas estatais, favorable con condicións. O concello solicitou o estudo do tramo urbano o 9.8.2018. A Dirección Xeral de Estradas respondeu o 14.11.2018 sinalando que non é procedente a redución da liña límite de edificación.\nd) Subdirección Xeral de Patrimonio do Ministerio de Defensa: informe do 24.7.2018, sen obxeccións.\ne) Delegación do Goberno en Galicia: escrito do 21.8.2018 canto a non afección de bens ou dereitos estatais, sen prexuízo da lexislación sectorial aplicable.\nf) Dirección Xeral de Telecomunicacións e Tecnoloxías da Información do Ministerio de Economía e Empresa: informe do 4.9.2018, favorable condicionado.\n9. O equipo redactor subscribe unha serie de informes sobre o cumprimento dos informes sectoriais emitidos e as alegacións.\n10. O Servizo de Avaliación Ambiental emitiu o 17.1.2019 informe canto a que a ordenación pormenorizada do documento de aprobación inicial non contén modificacións significativas respecto da avaliada, polo que cómpre manter a validez do IAE.\n11. O arquitecto municipal emitiu o 15.2.2019 informe, tras a información pública e os informes sectoriais, favorable á continuación da tramitación. O xefe da Área de Urbanismo e Réxime Interior emitiu informe xurídico o 18.2.2019 propoñendo a aprobación provisional, co correspondente pronunciamento sobre as alegacións.\n12. A modificación foi aprobada provisionalmente polo Concello Pleno do 28.3.2019.\n13. A Dirección Xeral de Ordenación do Territorio e Urbanismo emitiu o 31.5.2019 informe favorable en materia de costas.\n14. Esta consellería, por Orde do 13.11.2019, resolveu non outorgar a aprobación definitiva á modificación, indicando as deficiencias detectadas para emendala.\n15. O Concello solicitou a aprobación definitiva no 27.8.2020. O Servizo Provincial de Urbanismo requiriu a emenda de deficiencias documentais o 23.9.2020.\n16. A modificación foi aprobada provisionalmente polo Concello Pleno do 28.1.2021.\n17. O 4.3.2021 tivo entrada documentación adicional e proxecto asinado dixitalmente polo representante do equipo redactor (Alfonso Díaz Revilla, de Oficina de Planeamiento, S.A.) acompañado coas fontes de datos en formato shapefile. Asemade xunta:\na) Informe de Augaservi do 22.11.2019.\nb) Informe de Instelec 21.11.2019: sitúa en plano o existente.\nc) Informe de R 9.12.2019: están en disposición de subministrar.\nd) Informe de Enagás 17.12.2019: non hai canalizacións nin instalacións de gas.\ne) Informe da sección de servizos municipal 27.12.2019.\nf) Informe de UFD Distribución Electricidad do 14.9.2020, con observacións.\ng) Informe da Dirección Xeral de Sostibilidade da Costa e do Mar do Ministerio para a Transición Ecolóxica do 16.1.2020, desfavorable. Informe do equipo redactor sobre o cumprimento dese informe, presentado no concello o 5.2.2021. Solicitude de novo informe estatal en materia de costas, do 27.2.2020.\nh) Informe do arquitecto municipal do 14.1.2021, favorable á aprobación provisional.\ni) Informe da Área de Urbanismo e Réxime Interior municipal, do 15.1.2021, favorable á aprobación provisional.\nj) Certificado do acordo de aprobación provisional polo Pleno do 28.1.2021.\nk) Certificado da non recepción dun novo informe estatal en materia de costas, emitido o 5.2.2021, por atoparse na zona de influencia dos 500 m do DPMT.\n18. O 16.3.2021 tivo entrada na Xunta de Galicia escrito do alcalde presidente do Concello de Oleiros en que solicita que non se aprobe modificación con base na imposibilidade de aprobar modificacións de normas subsidiarias de planeamento municipais e na incidencia da alta densidade edificatoria na zona do Temple, reiterando así parcialmente os argumentos da súa contestación ao trámite do artigo 60.7 da LSG antes citada.\n19. O Servizo de Urbanismo da Coruña requiriu a emenda das deficiencias formais mediante escrito do 5.4.2021.\n20. O 23.4.2021 tivo entrada no Rexistro Xeral da Xunta de Galicia o proxecto corrixido.\n1. A modificación afecta un ámbito de 47.141 m2 no Temple, que linda ao norte co límite administrativo co termo municipal de Oleiros, ao sur coa estrada nacional AC-12, antes N-VI, ao leste co ámbito da unidade de execución en solo urbano UE-7 das normas de Cambre e co límite administrativo do termo municipal de Oleiros e ao oeste co ámbito da unidade de execución UE-19 das normas de Cambre.\n2. A súa conformación topográfica presenta dous sectores diferenciados: por unha banda o bordo oeste, en contigüidade coas estribacións dos altos de Montrove, no termo municipal de Oleiros, con pendentes próximas ao 15 %; e un sector centro-leste caracterizado por unha condición máis chan, con pendente media do 4 %.\nCanto aos usos existentes, o ámbito presenta dúas áreas ben diferenciadas: dunha banda a maioritaria, sen uso específico ningún, dominado polo mato; e outra área, estremeira coa actuación urbanística de Villa Concepción, onde existen unha serie de vivendas unifamiliares e fronte á rúa Castelao, en continuidade con outras que xa se atopan no termo municipal de Oleiros.\n3. O ámbito está clasificado nas normas subsidiarias vixentes como solo non urbanizable común (folla 1 do plano de clasificación do solo e usos a escala 1/5000 e follas 1 e 2 do plano de cualificación do solo e aliñacións do núcleo urbano do Temple a 1/1000). Linda con terreos do termo municipal de Oleiros categorizados como solo rústico de protección de interese paisaxístico e como solo urbano consolidado (follas 34B e 35A do PXOM de Oleiros aprobado definitivamente por ordes do 11.3.2009 e 11.12.2014).\n4. De acordo coa cartografía do Plan básico autonómico aprobado polo Decreto 83/2018, as afeccións no ámbito son as das áreas correspondentes a elementos catalogados (casas xemelgas na N-VI e Villa Concepción), a estrada estatal AC-12, e as servidumes aeronáuticas do aeroporto da Coruña.\n5. O ámbito da modificación está dentro do ámbito do Plan de ordenación do litoral (POL) aprobado polo Decreto 20/2011, na área continua de ordenación (folla AL 11 do plano de modelo territorial do POL).\n6. A modificación puntual xustifícase pola necesidade de producir unha ordenación integral dos bordos da dita estrada nacional, consolidada actualmente como eixe de actividades dos termos municipais de Oleiros e de Cambre, e onde o ámbito desta modificación representa unha excepción como desenvolvemento de actividades económicas e de continuo clasificado como solo urbano, soamente xustificado pola antigüidade do planeamento que agora se modifica. Consta un convenio urbanístico entre o Concello e parte dos propietarios dos terreos, que supón a maioría da superficie do ámbito, aprobado polo Pleno Municipal do 25.5.2016.\n7. A modificación propón:\na) A reclasificación como solo urbano do ámbito consolidado pola edificación no contorno da Villa Concepción e do nó do Seixal, cunha extensión de 3.295 m2, ao leste do ámbito, coa cualificación de solo urbano residencial de baixa densidade (regulado no artigo 40 das normas municipais vixentes, que se reproduce con modificacións para adecuala aos criterios da LSG).\nb) A reclasificación a solo urbanizable de actividades terciarias do resto do ámbito (43.854 m2), compatible co uso dotacional nun 20 %, e unha edificabilidade máxima de 0,62 m2/m2, con indicación da posición das reservas de espazos libres e equipamentos, altura máxima 15 m, sistema de actuación compensación.\nPrevense unhas dotacións mínimas de 1.000 m2 de equipamentos públicos (3,9 m2 de solo por cada 100 m2 edificables) e 4.000 m2 de espazos libres e zonas verdes públicos (15,63 m2 de solo por cada 100 m2 edificables).\nc) O establecemento da ordenación detallada do sector resultante, que inclúe:\n– Un sistema local de espazos libres e zonas verdes públicas constituído por un ámbito de 4.952 m2 situado no extremo oeste do sector, na zona máis elevada en contacto coa UE-19.\n– Unha parcela de sistema local de equipamentos públicos de 1.237 m2, en contacto co solo urbano que se clasifica e co espazo dotacional Villa Concepción, vía de por medio.\n– Unha zona de uso terciario 1, no centro do ámbito, de 20.000 m2 de superficie, ocupación máxima 60 %, altura máxima 15 m, edificabilidade 0,72 m2/m2, para uso comercial e de oficinas, con parcela mínima 3.500 m2.\n– Unha zona de uso terciario 2, de 5.140 m2, ocupación máxima 45 %, altura B+2 e 12 m, edificabilidade 1,35 m2/m2, para uso oficinas, hoteleiro e dotacional.\n– Unha zona de uso terciario 3, no oeste do ámbito, de 2.359 m2, ocupación máxima 45 %, altura B+3 e 15 m, edificabilidade 1,80 m2/m2, para uso oficinas, comercial e hoteleiro.\nNas parcelas de uso lucrativo prevese unha reserva de aparcadoiros privados dunha praza por cada 100 m2 edificables.\nA estrutura viaria proposta consta dun anel circulatorio apoiado sobre a vía de servizo de estrada AC-12, rodeando a zona de uso terciario 1, no cal se prevén 72 prazas de aparcadoiro públicas.\n1. Razóns de interese público (artigo 83.1 da LSG e punto III.1 da Orde do 13.11.2019).\nXustifícase o interese público para os efectos da formulación da modificación na potenciación da economía local e das actividades existentes no contorno coa clasificación de novo solo urbanizable de uso terciario que reforzará o núcleo urbano do Temple, e no recoñecemento da realidade existente canto á clasificación como solo urbano dun ámbito consolidado pola edificación e as infraestruturas urbanas.\n2. Réxime de aplicación aos terreos en relación coa ordenación hoxe vixente (punto III.2).\nDe acordo coa disposición transitoria 1ª.2.d) da LSG, ao solo rústico dos municipios con planeamento non adaptado á Lei 9/2002, de ordenación urbanística e protección do medio rural de Galicia, élle de aplicación o disposto na LSG para o solo rústico. En consecuencia, son aplicables directamente as categorías (artigo 34 e concordantes da LSG e do RLSG), o réxime de usos (artigo 36 e concordantes da LSG e do RLSG) e de edificación (artigos 39 e concordantes da LSG e do RLSG) establecidos nela.\nAo ámbito son de aplicación as categorías de solo rústico de especial protección de patrimonio e de infraestruturas, nos ámbitos correlativos (artigo 34 LSG e 49 RLSG). O proxecto aprobado provisionalmente o 28.1.2021 corrixe as referencias anteriores.\n3. Clasificación e ordenación do solo urbano proposto (punto III.3 da Orde do 13.11.2019).\nO proxecto aprobado provisionalmente o 28.1.2021 inclúe no seu texto un punto 4 titulado Normativa reguladora en solo urbano e dá así cumprimento á orde).\n4. Ordenación do solo urbanizable proposto (punto III.4 da orde).\na) O uso global do ámbito é o terciario, que inclúe o hoteleiro nas zonas terciarias 2 e 3, o que supón, segundo as cifras do cadro de características da memoria, unha superficie construíble susceptible de uso hoteleiro de 6.939 + 4.246 = 11.185 m2, que supón 11.185 / 25.585 = 0,4372 ~ 43,72 % da edificabilidade do sector.\nCanto á reserva de arboredo, a ordenación detallada proposta prevé (cadro de características) un total de 112 unidades, suficientes para cubrir o uso compatible hoteleiro (artigo 69.1.d) e 69.2 do RLSG).\nb) A parcela de equipamento atópase na súa totalidade entre a estrada AC-12 e a súa liña límite de edificación. A ordenanza de zonas de equipamento comunitario público non autoriza ningún tipo de edificación na parcela e dá así cumprimento ao indicado no punto III.4.b) da Orde do 13.11.2019.\nc) O sistema local de zonas verdes e espazos libres públicos sitúase no extremo oeste do ámbito, cun forte desnivel respecto da vía estremeira proposta, que é salvado cun itinerario peonil adaptado que se grafa no plano 9.2. A ordenanza de zonas verdes e espazos libres públicos inclúe, para as pequenas instalacións que se permitan, o límite de 200 m2 de superficie construída total pechada establecido no segundo parágrafo do artigo 70.7 do RLSG. Dáse así cumprimento ao punto III.4.c).\nd) Incorpóranse os informes dos servizos técnicos municipais e das compañías subministradoras (artigo 68.g) en relación co 56.2 da LSG). Dáse así cumprimento ao indicado no punto III.4.d) da Orde do 13.11.2019.\n5. Cumprimento dos informes e lexislación sectoriais.\na) O anexo II Cumprimento da lexislación sectorial, no que afecta a contaminación acústica, elimina a referencia a un futuro plan parcial, establece as determinacións exixibles ao respecto e inclúe a táboa completa de obxectivos de calidade acústica aprobada polo Real decreto 1038/2012, do 6 de xullo, polo que se modifica o Real decreto 1367/2007, tal e como se require no punto III.5.a) da orde.\nb) Canto ás especies exóticas, o punto 5.9.7 da normativa prohibe o seu emprego no axardinamento nas parcelas destinadas a edificación terciaria (todas as privadas) e o número 4 do punto 5.9.8 da normativa prohibe o seu emprego en xardíns e espazos públicos e na execución da urbanización deben establecerse cautelas que eviten a dispersión das existentes no ámbito, todo isto na liña do sinalado no informe ambiental estratéxico e no punto III.5.b) da orde.\nc) A normativa inclúe un número 5 no punto 5.9.8 coas determinacións que sobre o proxecto de urbanización establece o punto 3.c) 3 do informe favorable da Dirección Xeral de Patrimonio Cultural do 2.10.2018 (punto III.5.c) da orde).\nd) O proxecto non incorpora na súa normativa de forma íntegra os contidos sinalados en relación coas servidumes acústicas de aviación civil e estradas estatais mencionadas nos puntos III.5.d) e e) da Orde do 13.11.2019. Estes son os sinalados:\n– No punto 3 do informe da Dirección Xeral de Aviación Civil do 7.5.2018 (por canto falta a mención a que nas construcións que se implanten dentro das zonas afectadas pola pegada de ruído non corre o xestor aeroportuario nin o Ministerio de Fomento cos custos da insonorización) (páxina 47 do PDF do expediente administrativo, presentado en abril de 2019).\n– No informe da Demarcación de Estradas do Estado en Galicia do 20.2.2018 (páxina 38 do PDF do expediente administrativo, presentado en abril de 2019), dado que non se recolle o parágrafo que sinala que «os medios de protección acústica que resulten necesarios serán executados con cargo aos promotores dos desenvolvementos, logo de autorización do Ministerio de Fomento se afectaren zonas de protección do sistema viario estatal, e poden situarse na zona de dominio público».\n6. Adaptación ao Plan de ordenación do litoral.\na) A totalidade do ámbito da modificación está dentro do ámbito territorial do POL, aínda que a porción clasificada como solo urbano consolidado resulta fóra do seu ámbito de aplicación conforme o disposto no artigo 3.2 da súa normativa, e sen prexuízo do que se conclúa sobre o cumprimento das condicións legais para obter a antedita clasificación.\nb) A delimitación do solo urbanizable proposta está dentro do agregado urbano A Coruña-Miño identificado no sistema de asentamentos do POL, unicamente afectada pola área continua de ordenación, e sen que exista incidencia de corredores ecolóxicos nin doutras áreas descontinuas ou espazos de interese. Na cartografía de usos e elementos para a valoración do POL recóllese a súa ocupación por algunha masa illada de bosque de repoboación e, maioritariamente, por outras formacións arbóreas. Trátase dunha bolsa de solo sen presenza destacable no bordo litoral, fortemente apantallada polo solo urbano existente entre a estrada AC-12 e á beira da ría do Burgo.\nc) Á vista do anteriormente exposto, tendo en conta que a área de ordenación é a considerada na normativa do POL como a apta para albergar os desenvolvementos urbanísticos e que se trata dun crecemento que se dirixe en sentido contrario á costa, enténdese que a delimitación do solo urbanizable introducida pola modificación puntual resulta compatible cos criterios, normas e principios do POL.\ne) En cumprimento das normas para os desenvolvementos urbanísticos recollidas no artigo 61 da normativa do POL, incluirase como condicións para o proxecto de urbanización que se redacte a necesidade de minimizar os movementos de terras, alteración de canles e cortas de arboredo de interese, así como a naturalización do tratamento dos espazos destinados á urbanización, salvagardando as características naturais dos solos e evitando a contaminación ambiental (atmosférica, lumínica e acústica).\n1. Outorgar a aprobación definitiva á modificación puntual das normas subsidiarias de planeamento do concello de Cambre no ámbito da estrada N-VI, coa condición de incorporar na normativa urbanística os contidos sinalados nos números III.5.d) e III.6.e) anteriores.


Tecnoloxía para aforrar enerxía en casa | Consumer\nTecnoloxía para aforrar enerxía en casa\nOs dispositivos "Grid-friendly" controlan o gasto enerxético en cada momento e permiten un aforro de ata o 15% na factura eléctrica\nTrátase de electrodomésticos intelixentes e sistemas informativos dixitais que indican o gasto enerxético e axustan o seu consumo ás preferencias dos seus usuarios en cada momento. Investigadores do Departamento de Enerxía de Estados Unidos probaron estas tecnoloxías en varios fogares norteamericanos, e demostraron que poden aforrar aos consumidores ata un 15% da súa factura eléctrica. Os seus responsables cren que nuns anos poderíanse xeneralizar estes sistemas.\nUn equipo do Pacific Northwest National Laboratory, pertencente ao Departamento de Enerxía de Estados Unidos (DOE), co apoio de diversas empresas, como IBM, estivo ensaiando durante un ano diversos sistemas que pon en mans dos consumidores o control do consumo eléctrico permitíndolles optimizar o uso dos seus electrodomésticos, o maior confort posible e a redución da súa factura eléctrica.\nO núcleo dos experimentos baseouse na tecnoloxía “Grid-friendly“. Os dispositivos que a incorporan compensan os cambios a curto prazo non desexados da frecuencia ou a voltaxe da rede eléctrica, e mesmo adaptan o seu consumo aos prezos da electricidade en cada momento. Así, conséguese reducir a factura eléctrica, e simultaneamente, que a rede eléctrica sexa máis estable, reducindo o número de cortes e apagamentos imprevistos.\nO proxecto “Grid Friendly Appliance” probou en 150 fogares de Oregón e Washington secadoras e quentadores de auga equipados cun sistema de circuítos capaces de adaptarse aos picos de alta demanda da rede eléctrica e ás preferencias de consumo dos usuarios. Desta maneira, estes electrodomésticos facían un uso máis eficiente da electricidade dispoñible, e en consecuencia, reducían o seu consumo. Segundo os seus responsables, este sistema de circuítos pódese utilizar en calquera outro gran electrodoméstico.\nEstes sistemas pon en mans dos consumidores o control do consumo eléctricoPola súa banda, o proxecto “GridWise” instalou en 112 fogares do oeste de Seattle uns termostatos dixitais e contadores dixitais conectados a Internet para monitorar o consumo eléctrico do aire acondicionado, os quentadores de auga e as secadoras de roupa. Así, os usuarios podían observar en todo momento todo tipo de datos sobre o seu consumo.\nNo entanto, para non angustiar cun excesivo número de datos, os investigadores tentearon varios sistemas ata dar cun panel gráfico de iconas que permitía aos usuarios observar os resultados e axustar as variables de maneira sinxela.\nUnha vez acabados os proxectos, os seus responsables observaron que os usuarios asumiron favorablemente estas tecnoloxías, o que lles permitiu aforrar entre un 10 e un 15% das súas facturas eléctricas. Segundo estes científicos, a xeneralización no seu país destes métodos nun período de dúas décadas podería aforrar 48 mil millóns de euros en plantas e infraestruturas eléctricas que xa non terían que ser construídas, o equivalente a trinta grandes plantas térmicas de carbón.\nDispositivos aínda caros\nNa actualidade, a maior parte desta tecnoloxía está desenvolvida para conseguir rendementos importantes. Con todo, os seus responsables recoñecen que será necesario unha maior redución do seu custo e unha mellora das súas prestacións e a súa eficiencia para que os consumidores utilícenos de forma xeneralizada.\nNeste sentido, o valor actual destes dispositivos, aínda que vai diminuíndo progresivamente, rolda os 342 euros. Segundo os membros destes proxectos, para que cheguen á maior parte da poboación do seu país deberían situarse ao redor dos 137 euros.\nDesta maneira, estes técnicos aseguran que sistemas de circuítos como os do proxecto “Grid friendly” poderían instalarse de maneira rutineira na maior parte dos electrodomésticos de consumo ao redor do ano 2020, permitindo un aforro de electricidade medio de ata o 20%. En canto aos contadores intelixentes como os do proxecto “GridWise” estiman que en cinco anos estarán en de un 10 a un 15% de fogares estadounidenses, e entre 10 e 15 anos, na metade de todas as casas deste país.\nNo entanto, algúns expertos teñen dúbidas acerca da xeneralización destes proxectos de tecnoloxía “Grid Friendly” e critícase que a maioría se están realizando para actualizar as redes eléctricas, non para permitir aos consumidores a xestión do seu consumo eléctrico.\nPola súa banda, outras voces consideran que a única maneira de conseguir progresos reais no aforro enerxético dos fogares é mediante subvencións a medida e a obrigación de estándares para que os produtos sexan máis eficientes.\nConsellos para reducir a factura eléctrica\nA produción de electricidade supón un claro impacto ambiental, xa que na actualidade, a maior parte da xeración eléctrica provén de centrais con combustibles fósiles ou nucleares. Por iso, os consumidores non teñen que esperar a que estes ou outros sistemas xeneralícense para diminuír o seu consumo eléctrico, e de paso, aforrarse uns euros. As comunidades de veciños, por exemplo, poden aplicar varias medidas para conseguir abaratar as súas facturas.\nEn casa, ademais, podemos optar por electrodomésticos coa maior eficiencia enerxética posible, que ofreza as mesmas prestacións que outros consumindo menos enerxía.\nNo artigo “Como evitar sustos no recibo da luz” tamén se poden consultar máis recomendacións útiles para aforrar enerxía e diñeiro.\naforrar eléctrica enerxía friendly-gl grid-gl


Aeroportos de Gallaecia - Faro de Vigo\n20.09.2009 | 00:09\nRyanair inaugurou este mes de setembro a súa base de operacións do noroeste peninsular no aeroporto Sá Carneiro do Porto. Esta decisión da compañía de baixo custo que move maior número de viaxeiros en Europa (noventa millóns) supón que manterá no aeroporto portuense de forma permanente tres avións e ofrecerá, como mínimo, vinte destinos europeos semanais (xaora ampliados de catorce a vinte e dous, desta volta a cidades francesas, alemás, holandesas e suízas), ademais de crear case 500 empregos directos e un milleiro indirectos. Con esta decisión estratéxica a compañía irlandesa pretende superar o millón e medio de viaxeiros na nova terminal portuense, ampliada de forma suntuosa con motivo do campionato europeo de fútbol de 2004. Ademais, Ryanair aposta de forma complementaria polo aeroporto de Parayas (Santander), no que podería ubicar a súa segunda base no norte da península.\nA competitividade da terminal portuense non vén só da man da compañía irlandesa. Polo Sá Carneiro apostou, tamén, e moi forte a TAP, que ofrece a posibilidade de enlaces directos con Rio de Janeiro, São Paulo, Nova York ou Caracas, inexistentes en calquera das terminais galegas, ademais de case dúas decenas de destinos europeos, como os de Zurich ou Xenebra (destinos galegos tradicionais, retirados por Iberia de Lavacolla). Esta oferta vén acompañada por unha atrevida aposta publicitaria da ANA (a empresa de Aeroportos de Portugal) en Galicia ("Porto, o aeroporto dos galegos"), ao tempo que anuncia a ampliación da rede de autobuses con seis das nosas cidades (xa funciona desde Vigo) coa intención de continuar gañando viaxeiros galegos (ollo!, mesmo nas conexións con Madrid).\nFronte a este pulo portuense, os tres aeroportos galegos, tras anos de fartura e crecemento, perderon viaxeiros, frecuencias e destinos no primeiro semestre de 2009, consolidando unha tendencia negativa iniciada nos dous semestres do pasado ano, á que non é allea a crise económica. Entre os tres apenas acadan os catro millóns de viaxeiros anuais, cifra lixeiramente inferior á da terminal portuense. Os tres baixaron a niveis de tráfico de 2005, sendo os peor parados os de Alvedro e Peinador, que reduciron o seu número de viaxeiros o 15% e o 20% respectivamente, ao tempo que perderon case todas as conexións internacionais (o aeroporto de Vigo, o segundo dos galegos, mantén só a de París). Non hai dúbida, os aeroportos galegos están en crise, precisamente, ás portas do vindeiro Ano Santo, que debería constituír, unha oportunidade de aumento de tráfico para eles (sobre todo para Lavacolla), mais tamén, para Porto, hoxe por hoxe a terminal máis competitiva das existentes no territorio da antiga Gallaecia (ou, se o queren, do "Eixo atlántico"), o espazo real de competencia para o noso tráfico áreo.\nConsiderado así o problema, a constitución dun comité de rotas aéreas dos tres aeroportos galegos, impulsado polo Ministerio de Fomento a instancias da Xunta de Galicia, é unha medida de urxencia para responder ao imparable pulo portuense. Un comité que, previsibelmente, terá maior eficacia na retórica política inmediata ca no complexo proceso de reorientar un mapa deseñado dende hai décadas a mercede dos localismos compostelanos, coruñeses e vigueses. Ninguén pode negar a necesidade de coordinar esforzos de promoción entre as tres terminais para recuperar viaxeiros; porén, outro cantar moi diferente será definir o perfil máis acaído dos tráficos para cada unha das tres terminais galegas (peninsular, europeo, intercontinental ou carga) de xeito que puidesen chegar a funcionar de forma complementaria como un único aeroporto. Acadar este obxectivo será moi complexo, xa que obrigará a captar novos destinos, tanto no segmento das compañías de baixo custo como nas tradicionais; obrigará, inevitablemente, a cuestionarse o papel que desempeña AENA (a empresa española de aeroportos) interesada en priorizar as terminais do aeroporto de Barajas e a propoñer a súa coxestión ou transferencia á Xunta de Galicia; obrigará a dirimir intereses entre as tres cidades (que compiten por un mercado turístico, no que Compostela e o seu sepulcro sempre levan a mellor tallada) e pretenderán, lexitimamente, defender as súas singularidades e intereses do seu tecido empresarial€ E todo iso, asumindo que a chegada do AVE atlántico e coa meseta, nun calendario (digan o que digan) impreciso, provocará un novo descenso do tráfico das nosas terminais aéreas.\nNo entanto, o éxito deste proxecto de redeseño do mapa aeroportuario galego virá determinado pola enerxía dos seus deseñadores para asumir unha estratexia xenerosa de país e un marco de competencia delimitado polo espazo xeográfico da antiga Gallaecia. No aire non existen as fronteiras.


Noticia - O programa da Deputación Musigal 2019 chega a Caldas de Reis e Ponte Caldelas - Actualidade - Deputación de Pontevedra\nTreixadura actuará este domingo en Caldas de Reis e Ponte Caldelas acollerá o día 18 a orquestra folk SonDeSeu\nO programa da Deputación de Pontevedra vinculado á área da cultura "Musigal" 2019 chega este mes de agosto á comarca de Pontevedra coas actuacións de Treixadura, que estará este domingo 11 de agosto en Caldas de Reis, e SonDeSeu, que estará o domingo 18 en Ponte Caldelas.\nTreixadura é un grupo creado en 1990 que toca unha música tradicional galega chea de variedade de ritmos. Pola súa banda, SonDeSeu, nacida en 2001, é unha das primeiras orquestras europeas de música folk contemporánea. O seu repertorio consta de temas procedentes da tradición oral da música popular de Galicia arranxados especialmente para a formación que integran os seus compoñentes e responsables das distintas seccións, que abrangue gaitas, percusión, zanfonas, violíns, requintas e frautas de madeira, canto, arpas e corda pulsada.\n"Musigal" 2019 naceu co obxectivo de favorecer a programación artística por parte dos concellos e diríxese especificamente a grupos e artistas profesionais de música. Un dos seus obxectivos é a dinamización da lingua galega, en canto que busca favorecer a vivencia positiva no noso idioma e contribuír á posta en valor da lingua galega e ao incremento do seu uso e prestixio, á socialización en galego da infancia e da mocidade e á toma de consciencia sociolingüística da poboación da provincia de Pontevedra.\nEste 2019 participan no programa da institución provincial máis de 100 grupos e artistas con domicilio social en Pontevedra. Esta segunda edición do programa, que conta cun orzamento de 500.000 euros, incrementou notablemente as solicitudes de inscrición con respecto á primeira edición, que arrancara con 70 persoas inscritas. Coma o ano pasado, neste programa existen seis categorías musicais: "Son muller", na que poden inscribirse grupos nos que polo menos o 60 % das persoas integrantes e a vocalista sexan mulleres; "Son crianza", para grupos con espectáculos dirixidos ao público infantil e familiar; "Son mocidade", para grupos nos que polo menos o 60 % das persoas integrantes sexan menores de 35 anos; "Son tradición", para grupos de música tradicional galega; "Son clásico", para grupos de música clásica que teñan no seu repertorio composicións de autoras e autores galegos, e "Son actual", para grupos de pop, rock, hip hop e música electrónica.\n27 agosto 2019, musigal\nO programa da Deputación Musigal 2019 chega a Vila de Cruces con Amantes da Terra


Inicio Áreas Cultura Axenda Función escolar...\nFunción escolar de "O electo", unha das estreas absolutas do FIOT\nXoves 24 de outubro do 2019 11.00 horas - Pazo da Cultura\nA piques de dar o seu discurso de investidura, un recén elixido presidente enfróntase a un inesperado problema: un tic nervioso ameaza con arruinar o solemne momento. Un psiquiatra acode para atendelo e iníciase unha divertida e incisiva batalla dialéctica entre os dous.\nCales son as motivacións que levan a alguén a querer ser presidente do seu país? É unha responsabilidade da que fuxiríamos a maioría dos cidadáns… Esta comedia aguda sobre a vocación política visibiliza a vulnerabilidade dos que exercen o poder. A obra daranos pé ao debate sobre unha preocupación social de actualidade: a controversia sobre os políticos.\nNesta coprodución do FIOT, e estrea absoluta nesta edición, a compañía de Cándido Pazó explora novas vías para o teatro galego e para o noso festival aliándose cunha das grandes produtoras españolas, Focus. Xuntas crearon O electo, un espectáculo que terá presenza na escena de toda España cunha versión en castelán.


Elaborar a primeira historia do xornalismo portugués. Ese é o obxectivo de Para uma história do jornalismo em Portugal, un proxecto de investigación financiado pola Fundación para a Ciencia e a Tecnoloxía que, baixo a coordinación da Universidade Nova de Lisboa, reúne no seu equipo de investigador 22 especialistas de oito institucións académicas portuguesas, aos que se suma o profesor da UVigo Alberto Pena.\nDos efectos para a saúde de medicamentos que poderían considerarse inocuos ou das bebidas enerxéticas, a mitos asociados á sexualidade e ás enfermidades mentais, pasando pola realidade dos menas ou das persoas refuxiadas pola guerra de Ucraína. Os efectos que as noticias falsas teñen sobre diferentes ámbitos e colectivos foron abordados polo alumnado do Grao en Publicidade e RRPP nunha serie de vídeos realizados como traballo para a materia Teoría e práctica da comunicación televisiva.\nO interese do alumnado da Facultade de Belas Artes por iniciarse nas técnicas de traballo coa cerámica foi o que motivou a posta en marcha, o pasado mes de marzo, dun obradoiro de extensión universitaria que posteriormente se viu continuado, no mes de abril, por un taller que afondaba no carácter sostible da cerámica, impulsado no marco da Semana da Creatividade e a Innovación.\n“A elección dos estudos de música xeralmente responde a un perfil de alumnado moi vocacional e un dos retos aos que ten que enfrontarse este alumnado reside precisamente en manter a motivación para ir superando cada un dos niveis con éxito”. Deste xeito presenta a investigadora Susana Blanco o eixo da investigación que desenvolveu para a súa tese de doutoramento.\nEstudantes da Facultade de Belas Artes traballando conxuntamente co alumnado das facultades de Ciencias da Educación das universidades de Santiago e Coruña, da Escola Técnica Superior de Arquitectura da UDC, do Espazo de Danza da USC e dos conservatorios superiores de música no desenvolvemento de proxectos e intervencións artísticas que combinen diferentes disciplinas.\nUn exercicio sobre autoedición que a profesora da Facultade de Belas Artes Silvia García leva a cabo co alumnado da materia Produción artística: Imaxe II constituíu o punto de partida do pequeno mercado de obra gráfica que na tarde deste mércores acollerá o espazo cultural O Sanatorio.\nXerar unha plataforma web de verificación de información orientada ao debate político é o obxectivo central do proxecto DEBATrue, que baixo a coordinación do grupo de investigación CP2 reúne no seu equipo de traballo especialistas en comunicación, desenvolvemento de aplicacións informáticas, minería de datos, modelos de confianza e reputación ou ciberseguridade de seis universidades.


Unha persoa falece e outra resulta ferida nunha colisión entre dous coches en Teo - Adiante Galicia\nUnha persoa falece e outra resulta ferida nunha colisión entre dous coches en Teo\nUnha persoa perdeu a vida esta tarde despois de que colidisen dous turismos na N-550, en Teo. Ademais, outra persoa que tamén circulaba nun dos coches implicados no accidente resultou ferida e foi trasladada ao Complexo Hospitalario Universitario de Santiago de Compostela.O sinistro produciuse ao fío das catro menos cuarto. Foi, a esa hora, cando unha persoa particular deu conta do accidente ao 112 Galicia.\nDecontado, os xestores do CIAE 112 Galicia pasaron o aviso ao persoal de Urxencias Sanitarias de Galicia-061, que mobilizou ata o lugar dos feitos un helicóptero medicalizado, aínda que nada puido facer por salvarlle a vida á vítima.Ademais, desde o 112 Galicia solicitouse a intervención dos Bombeiros de Boiro, que excarceraron á persoa falecida en colaboración co GES de Padrón, dos axentes da Policía Local, da Garda Civil de Tráfico e de Protección Civil.\nArtículo anteriorCarmen Suárez:”Unha persoa que está inhabilitada non pode exercer un cargo público”\nArtículo siguienteTony Silva:”Es una ley loca. No piensan ni en la conservación, ni en los derechos civiles ni en la salud mental de muchas personas”


O BNG celebra a aprobación definitiva da ordenanza para o uso do galego en Noia – O Barbanza\nO BNG celebra a aprobación definitiva da ordenanza para o uso do galego en Noia\nO Boletín Oficial da Provincia (BOP) de A Coruña vén de anunciar a aprobación definitiva da Ordenanza municipal reguladora do uso da Lingua Galega no Concello de Noia. A nova foi celebrada polo Bloque Nacionalista Galego do devandito concello, que lembra que con esta “aprobación definitiva o municipio noiés colócase á altura das sete grandes cidades galegas e outros poucos concellos que xa contan con este tipo de regulamento”.\nO BNG lembra que o proceso para a consecución da ordenanza comezou o pasado mes de febreiro cando a agrupación nacionalista de Noia levou ao pleno unha proposta de texto que logo foi posta a disposición dos servizos técnicos para que se levara a cabo unha análise normativa. Máis adiante, logo de certas modificacións miúdas no texto proposto polos nacionalistas, a ordenanza foi aprobada por unanimidade no pleno do mes de maio, coincidindo co mes das Letras Galegas.\nAgora, logo de non ter alegacións no proceso de exposición pública e ser publicado no BOP, a norma “é xa unha realidade, regulando aspectos coma a atención ao público, a actuación administrativa, as publicacións e actividades públicas, as relacións coas empresas privadas e administracións, a sinalización, a toponimia ou o impulso e normalización da lingua galega no municipio”, salienta o BNG.\nO portavoz do grupo, Ricardo Suárez, sinalou diante desta noticia que dende a súa formación “séntense orgullosos de ter impulsado esta ordenanza e traballarán para que os seus obxectivos se convertan en realidade”.\nRicardo Suárez (BNG) e Carlos Vieito (Mesa de Normalización Lingüística)


O Xuvenil A está a un só punto do ascenso | SD Compostela\nSantiago de Compostela, a 26 de Abril de 2021.\nFin de semana chea de encontros para a nosa base, na que algúns deles tiveron que lidar coas fortes condicións meteorolóxicas. No aspecto deportivo, o máis destacado foi o triunfo do Xuvenil A, quen está a un só punto do ascenso.\nO Xuvenil A acadou unha vitoria crucial, remontando un encontro que se lle puxo moi complicado na primeira metade. Os nosos superaron ao CD Areosa por 2-3, remontando nos últimos minutos e con dous tantos no tempo de desconto. Agora, con 46 puntos e oito de vantaxe sobre Pontevedra e Coruxo, a falta de tres xornadas, só necesita un punto para acadar o ascenso á División de Honra, sempre que os seus rivais sumen todos os puntos.\nNo encontro deste pasado sábado, nunha primeira parte moi accidentada, os locais fóronse ao tempo de asueto cun claro 2-0. Porén, os nosos non se viñeron abaixo e conseguiron meterse no encontro co tanto de Óscar Remuiñán, no 71. Con todo, o mellor estaba por chegar. No 92, Axel Sánchez lograba a igualada e no 94, de maneira agónica, Xoel Eijo volteaba o marcador e conseguía un tanto crucial para as aspiracións dos branquiazuis.\nEsta próxima fin de semana, os canteiráns compostelanistas poden pechar o ascenso na casa, no partido que os medirá, precisamente, ao Coruxo.\nNo que respecta ao Xuvenil B, igualou no derbi entre colíderes contra o Amio, 1-1, e segue no máis alto grazas á súa mellor diferenza de goles. Un tanto de Hugo Martínez, no 59, permitiulle aos nosos igualar unha contenda que se puxera en contra na primeira metade.\nPola súa banda, o Escola de Fútbol San Lázaro caeu 1-3 contra o CD Rois, a pesar de que se puxo por diante no marcador aos tres minutos co gol de Mateo Nicolás Ronzoni.\nNa súa xornada de descanso, o Cadete A non detivo a súa actividade e xogou un amigable contra os xuvenís do Calo SR, un encontro que acabou cun 4-4 final.\nO Cadete B, empatou 1-1 na súa visita ao ED Xuventude Oroso, nun duelo marcado pola cantidade de auga acumulada sobre o céspede. Leo González, no 45, anotou o gol para os compostelanistas, que seguen no liderado. Mentres tanto, o Cadete C perdeu 4-1 contra o Victoria B. Rubén Sande anotou o tanto do Compos.\nNo seu debut na Liga, o Infantil A acadou unha gran vitoria por 0-6 contra o ED Xuventude Oroso B, tres puntos que lle permiten comezar no máis alto da táboa. O triunfo chegou cun hat trick de Dani Ouro, un dobrete de Adrián López e o tanto final de Daniel Noya. Pola súa banda, o Infantil B caeu pola mínima, 1-2, contra o Amio B. Xan Moure anotou o tanto compostelanista.\nNas categorías máis pequenas, os nosos cativos disputaron a segunda xornada do campionato. En Alevíns, gañou o de Pato Guillén ante o Amio e o de Brais Abelenda contra o Bertamiráns C, mentres que perdeu o de David Soto contra o Conxo C.\nEn benxamíns, só xogou o de Sergio Pereira, quen gañou ao Victoria B e segue líder. En prebenxamíns, perderon ambos ante o Amio e o Bertamiráns. E en biberóns, en fútbol sala, perderon contra o Atlético Fátima.


O Globales Playa Estepona ****, na provincia de Málaga, é o hotel máis grande cun parque acuático da Costa do Sol. Aínda que é un hotel en Estepona, está moi ben comunicado con Marbella e Puerto Banús.\nEste aloxamento é perfecto para as familias, xa que combina a calidade e o confort dun hotel de catro estrelas, coa diversión do seu enorme parque acuático e a comodidade dun hotel con todo incluído.\nAdemais, en 2015 renováronse todas as habitacións e en 2016 realizouse unha ampliación con novas habitacións, incluíndo algunhas habitacións adaptadas para minusválidos.\nTamén se mellorou o servizo de restaurante, cun ximnasio e unha xeadería. No exterior, o parque acuático do hotel completouse cunha nova piscina infantil e outra para adultos.\nOs clientes de Globales Playa Estepona **** poden escoller entre cuartos estándar, cuartos junior suite e cuartos junior suite familiares e cuartos adaptados para persoas con mobilidade reducida. Todos eles coa mellor comodidade.\nCunha superficie de máis de 40.000 metros cadrados, o Globales Playa Estepona **** conta con aparcadoiro de pago, cinco piscinas (tres para adultos e dúas para nenos), amplos xardíns, instalacións para xogos e deportes, un club de praia ', un' miniclub ', o mellor entretemento para todas as idades, unha tenda, unha cafetería e un restaurante buffet para probar a mellor gastronomía xunto ao mar.\nAs túas vacacións e escapadas teñen un destino privilexiado: Globales Playa Estepona ****. Por suposto coa excelencia, comodidade e atención da marca Globales.\nCentro de ocio Parque aquático Parque infantil interior\n3,43 km dende aqui\n5,76 km dende aqui\nParque de ocio e atraccións Zoo Parque de aventura\n6,40 km dende aqui\nAloxamento Bungalow Hotel\n6,96 km dende aqui\n7,51 km dende aqui\nTenda Servizos Perruquería\n12,35 km dende aqui\nAvenida José Luis Carrillo, s/n, 29688 Atalaya Isdabe, Málaga - España\nÚltima actualización: 2021-08-03 22:48:47


Baixo o título “Antología Fantasma: cine experimental argentino” Pablo Marín reúne nun programa inédito, deseñado especificamente para o (S8), no que busca as claves do cine invisible relacionado coa vangarda do país trasandino e que é o verdadeiro motor dunha nova xeración de cineastas. Esta selección de películas, que se proxectarán no seu formato orixinal, abrangue dende a década dos trinta ata os anos oitenta, recollendo as pistas máis lúcidas e cegadoras dun percorrido parcialmente oculto e episódico. Unha antoloxía que transcende o espellismo do representativo para concentrarse nun puñado de films e cineastas tan rigorosos como despreocupados, tan prolíficos como ocasionais e, ao mesmo tempo, o suficientemente “históricos”, como para sacudir o terreo do contemporáneo. Dun e outro lado do Atlántico. Neste contexto o (S8) proxectará títulos de autores como Horacio Coppola, Narcisa Hirsch, Horacio Vallereggio, o propio Claudio Caldini e Jorge Honik e Laura Abel.\nParte da obra de Pablo Marín poderá verse dentro da sección Super 8 Contemporáneo nun programa que leva por título: “Territorios Afines: Pablo Mazzolo, Sergio Subero y Pablo Marín”. Subero foi curador en 2004 do ciclo de cine e video do Museo de Arte Moderna de Bos Aires (MAMBA). Actualmente é curador independente e traballa en COBRA libros. O seu traballo exhibiuse en Anthology Film Archives (Nova York), TIE (Colorado e Museo de Arte Latinoamericana de Bos Aires), BAFICI, Festival Internacional de Cine de Mar do Prata e en diversas cidades de Europa, Asia e América. Pola súa banda, Mazzolo realizou varias curtametraxes en diferentes formatos fílmicos como Diego la Silla (2001), Hoy (2006), El Quilpo Sueña Cataratas (2012), Oaxaca Tohoku (2012), que participaron en festivais como Rotterdam, Londres, Chicago, BAFICI e Hamburgo.\nA comisaria deste programa é Magdalena Arau, que xa nos visitou na pasada edición coa performance “Archivo Expandido”, anteriormente estreada en BAFICI. Arau graduouse como comunicadora audiovisual na Universidade Nacional de La Plata onde hoxe en día é docente. Participou en proxectos de teatro e cine como axudante de dirección, guionista e actriz. Como realizadora interésase pola recuperación de materiais de arquivo. Entre as súas curtametraxes figuran Álbum familiar (2006), Diario (2007) e Insomnio (2009). Actualmente está a traballar en proxectos que involucran a experiencia teatral no dispositivo cinematográfico. O seu traballo explora a importancia da imaxe, o son e os medios de comunicación como materia viva, e a súa organización no contexto dunha experiencia escénica.\nDentro da sección Arquivos Históricos, Fernando Martín Peña e Fabio Manes presentan un ciclo de cine coas películas máis representativas da historia da cinematografía arxentina. Estes dous grandes amantes do cine son os creadores do programa Filmoteca (Televisión Pública Argentina) que ten como obxectivo difundir e preservar o cine. Martín Pena é o responsable da área de cine do Museo de Arte Latinoamericano de Buenos Aires (MALBA) e foi director de BAFICI durante tres edicións. Xunto a Manes é responsable do ciclo BAZOFI, unha resposta ao xigantesco festival bonaerense, no que estrean películas inéditas provenientes do seu amplo arquivo, experimentos novos e nalgúns casos composicións “freak”. Fabio Manes, en activo na televisión arxentina dende os anos 90, é documentalista, guionista, cineasta e realizador de curtos humorísticos, compañeiro de batallas de Martín Peña en grandes proxectos como o da Filmoteca de Buenos Aires, da que son artífices xunto a Octavio Fabiano, e que se alza como unha das cinematecas privadas máis importantes de Latinoamérica (o seu arquivo contén o maior número de películas de todo o país e en todos os formatos: 35 mm, 16 mm, pathé e 8 mm).\nDende a década dos 80 emprenden a misión de apoiar e difundir un cine que cada vez ten menos lugar nas salas comerciais. Como coleccionista cinéfilo, Fabio Manes describe dúas categorías desta condición “O canuto, que ten as películas para velas el só, e que sente pracer por mostrar o que ten na súa casa”. Facendo gala de pertencer ao coleccionista do segundo tipo, o “amable e xeneroso”, no seu Espacio Filmoteca presentarán ao público da Coruña tres sesións nas que viaxarán dende a segunda década do século XX con títulos míticos do cine mudo arxentino, pasando pola Idade de Ouro coa obra de Lucas Demare, para deterse nunha homenaxe ao gran Leonardo Favio recentemente desaparecido, a través da que é considerada pola crítica como a película arxentina máis relevante da historia da filmografía do país: Crónica de un niño solo (1965).


Esculca reclama a liberdade de presas de perfil de baixo risco ou por razóns humanitarias durante a crise da COVID-19\nExixen que se revise a posta en liberdade de reclusas vulnerábeis por "motivos humanitarios" e que se garanta a comunicación das presas coas súas familiares. Interior informou hoxe do reparto de 40.000 máscaras nos penais de todo o Estado.\nO Observatorio para a defensa dos dereitos e liberdades Esculca publicou esta semana unha carta aberta ao ministro de Interior, Fernando Grande-Marlaska, na que urxe a tomar medidas para garantir a saúde das persoas presas en todo o Estado.\nEntre outras medidas, Esculca demanda o envío de material de protección para evitar contaxios así como a contratación de máis persoal para atender ás persoas infectadas. Hoxe mesmo, Institucións Penitenciarias anunciou o reparto de 40.000 máscaras protectoras nos penais do Estado en función do número de traballadoras e reclusas así como de se se localizan en áreas con maior incidencia da COVID-19. Ademais, anuncia que a Unidade Militar de Emerxencias continuará cos traballos de desinfección de varios penais.\nNa Galiza, Esculca informa de que ten coñecemento dun caso de contaxio pola nova cepa de coronavirus no cárcere de Bonxe, no municipio de Outeiro de Rei, e outros dous no penal da Lama, no concello homónimo. Hoxe coñeceuse o falecemento da primeira persoa reclusa, unha muller de 78 anos interna na penitenciaría Madrid VII.\nO colectivo reclama a posta en liberdade do maior número de penadas e penados posíbel, “sexa por motivos humanitarios ou por baixo perfil de risco”. Tamén, a adopción de medidas para permitir a comunicación das reclusas coas súas familias, despois de que o Ministerio do Interior adoptase unha orde a orde o 15 de marzo na que suspende as visitas presencias.\nSegundo lembran desde o observatorio, unha serie de asociacións de defensa do dereito das persoas presas de todo o Estado español fixeron chegar o 16 de marzo unha petición ao Ministerio do Interior. Nela, demandan a adopción de “medidas urxentes de asistencia médica para facer fronte á emerxencia sanitaria ocasionada pola COVID-19”. As súas reclamacións baséanse nas recomendacións emitidas pola Organización Mundial da Saúde así como Comité para a Prevención da Tortura do Consello de Europa.\nAs presas tecen máscaras non homologábeis\nInstitucións penitenciarias tamén informou este 25 de marzo de que as reclusas de penais que contan con obradoiros de produción téxtil ou ocupacionais comezarán a fabricación de máscaras para o abastecemento dos centros.\nAs máscaras, non homologadas pola Axencia Española do Medicamento e Produtos Sanitarios “dada a urxencia da súa fabricación” seguirán o modelo das quirúrxicas. “O seu uso será estritamente individual e seu lavado realizarase a altas temperaturas”, informan desde Interior. Polo momento, os labores realizaranse desde os penais de Madrid I, Sevilla I, Córdoba, Huelva e Topas.\nliberdade esculca cárcere presas coronavirus\nO coronavirus accede ao 'cárcere' de Gaza\nEsculca reclama medios non militares fronte á emerxencia polo coronavirus\nEsculca reclama a liberdade de presas de perfil de baixo risco ou por razóns...\nOs contaxios por COVID-19 nas residencias galegas achéganse a 100


A Deputación da Coruña defende a igualdade na cultura no festival "Elas son Artistas" - Coruña Online\nA Deputación da Coruña defende a igualdade na cultura no festival “Elas son Artistas”\nA deputada de Servizos Sociais e Igualdade, Ánxela Franco, animou na inauguración da xornada que pon en marcha o festival “Elas son artistas” a botar man de “lentes violetas” en todos os ámbitos de actuación porque, segundo defendeu, “as políticas de igualdade teñen que ser transversais”. Na intervención no inicio da iniciativa que recibiu un dos premios Luísa Villalta, Ánxela Franco defendeu a necesidade de que todas as institucións se impliquen e tomen en serio a eliminación da discriminación ás mulleres.\nA deputada de Igualdade Ánxela Franco e a directora do festival, Yolanda Villa, participaron na apertura da xornada de debate que pon en marcha o festival “Elas son artistas”, un dos dez proxectos que gañaron a primeira edición dos Premios Luísa Villalta pola Igualdade a cultura das áreas de Cultura e Igualdade da Deputación da Coruña.\nNa súa intervención de inauguración, Ánxela Franco defendeu a “transversalidade das políticas de igualdade que deben activarse en todas as áreas de actuación”, e, neste sentido referiuse a distintos programas da Deputación da Coruña que se están a levar a cabo en ámbitos como o deporte ou a cultura.\nNeste sentido, Ánxela Franco referiuse ao documento “Cara ás lentes violetas na música”, elaborado pola Asociación Galega de Profesionais para a Xestión Cultural (AGPXC) e por Mulleres na Industria da Música (MIN) e presentado na xornada “Mulleres e música” da Deputación da Coruña que recolle diferentes propostas para eliminar a discriminación no ámbito musical. “Desde a Deputación da Coruña difundiremos este documento nos concellos e nos festivais para contribuír á poñer fin ao machismo que persiste en programacións, eventos, e outros espazos de distribución e promoción musical”, apuntou Ánxela Franco.\nDefendeu tamén a deputada de Igualdade, a necesidade de que as “institucións teñan en conta criterios de igualdade de forma efectiva, é dicir, puntuábeis á hora de valorar diferentes proxectos”. Ánxela Franco lembrou o “compromiso do goberno da Deputación da Coruña con políticas de igualdade e co obxectivo de visibilizar e dar a coñecer a presenza das mulleres en todos os ámbitos”.\nO festival “Elas son artistas” celébrase nos concellos da Coruña, Arteixo, Betanzos, Cambre, Culleredo, Oleiros e Sada e deu comezo este xoves día 31 de maio cun seminario co a participación de persoas que traballan no ámbito artístico desde diferentes sectores, en especial, artistas,profesionais das industrias culturais e das administracións públicas. “Compartir o coñecemento que temos sobre a situación das mulleres no sector cultural e artístico e como podemos mellorar as súas condicións e posicións apuntando cara posibles boas prácticas no sector” é un dos obxectivos. do festival segundo a organización.\nA directora do festival, Yolanda Villa, destacou na súa intervención inicial o compromiso da Deputación coa igualdade e destacou a convocatoria dos Premios Luísa Villalta de proxectos culturais pola igualdade “que foron fundamentais para que este festival se realizara”.\nMáis información en www.elassonartistas.gal


Desacordo entre os cónxuxes sobre a circuncisión - Rabino Michael Avraham\nDisputa entre cónxuxes sobre a circuncisión\nResponsa > Categoría: Xeral > Disputa entre cónxuxes sobre a circuncisión\nPiñeiro Preguntado hai 2 anos\nOla rabino e boas festas,\nSe se debuxa un caso de que hai unha disputa entre dous pais sobre a circuncisión dun bebé. Legal e/ou moralmente, debería permitirse a unha parte que quere unha circuncisión realizala? Ou debería deixarse a situación e deixar que o neno elixa cando sexa maior?\nmikyab Persoal Respondido hai 2 anos\nDepende de cales fosen os acordos entre a parella dende o principio (cando casaron). Se non hai un consentimento claro e non se pode deducir dunha prisión (por exemplo, o costume imperante no seu entorno) etc., entón paréceme que moralmente hai que deixar que o bebé elixa cando creza.\nchinesa e estéril Respondeu hai 2 anos\nMoral desde unha regra relixiosa non?\nE se aquí hai un choque entre relixioso e moral, exercerá consideracións territoriais e preferirá a moral? (En realidade, por que non usar estes en xeral para o bebé? Por exemplo en lugares onde a lei ou a sociedade non aproba unha palabra)\nmikyab Persoal\tRespondeu hai 2 anos\nRelixioso certamente non. E que a obxección da nai expropia a obriga do pai?\nNon entendín a pregunta sobre o territorio. Cal é a conexión?\nÚnete a outros 3,089 subscritores\nCentro en corpos finitos tridimensionais\nO 'grande' dixo que un directivo que se move ao cerebro perderá o seu próximo mundo. É serio?\nSuxestión: Un libro sobre análise conceptual\nRoubo de cámaras electorais\nO argumento cosmolóxico e o big bang\nDr. Patricia María Activado En etiquetas e debates, ou: son epicúreo? (Columna 74)\nAA Activado Unha resposta ao 'grande' dixo que un directivo que se move ao cerebro perderá o seu próximo mundo. É serio?\nBoca de espada Activado Resposta ao argumento cosmolóxico e ao big bang\nA' Activado Resposta á suxestión: Un libro sobre análise conceptual\nTamén ten un problema co fiscal xeral Activado Resposta ao argumento cosmolóxico e ao big bang


A estela galaicorromana descuberta en Taragoña, tamén chamada pedra de Rufino | Fotos de Rianxo\nA estela galaicorromana descuberta en Taragoña, tamén chamada pedra de Rufino\nHai pouco dei cunh interesante artigo no blog de Percorrendo Arousa Norte. Comentábase como en 2007 se descubrira en Taragoña, na zona da Igrexa, unha estela galaicorromana. Realmente descubriuna a familia Fungueiriño, mentres realizaban uns traballos na adega da casa. Despois, contactaron coa xente que traballa no Centro Arqueolóxico de Neixón. O arqueólogo Xurxo Ayán (do CSIC) e Pedro López Barja confirmaron a descuberta.\nNo propio blog de Neixón comentan como foi todo, como un día de agosto de 2007 ata os castros de Neixón foi Miguel Fungueiriño e preguntou como non quere a cousa “E atopades pedras con letras?”.\nO caso é que moitos anos antes, “o seu pai, escañando para alicerzar a adega da casa, no lugar da Igrexa, en Taragoña, deu cun pedrolo ben feitiño de pedra de gra. Vendo a disposición do bloque granítico, o vello da casa tiña a intención de deitar a pedra no patio. Sen embargo, a muller da casa paralizou o empedrado proxectado cun argumento de peso: a pedra ten letras, hom! E este gusto pola grafoloxía fixo que a pedra acabase de banco ao carón do galiñeiro”.\nAo día seguinte, quedaron con el e atoparon a pedra no patio da casa. E alí estaba, “unha abraiante estela galaicorromana, nun estado de conservación bastante bo, malia ter crebado o remate do campo epigráfico. En latín, con gueada das Rías Baixas dos séculos II-III d. C., pódese ler o que segue:\nD(is) M(anibus) • Pos(uit)\no suo • Ru-\nfino • Pin-\nQue en romance vén sendo algo así como: “Aos deuses Manes. Púxo (o) Urso, para o seu (¿amigo?) Rufino, (fillo?) de Pin [ta?]no, de nacemento libre”.\nComo sinalan en Patrimoniogalego.net, “o tramo conservado mide 56 cm. de ancho por 156 cm. de altura e por un máximo de grosor de 26 cm., posiblemente o remate fora de forma semicircular. Pódense distinguir tres campos separados por molduras. O superior está decorado por unha roda radiada dextroxira e dous discos cun punto no centro. No central presenta unha lúa coas puntas cara arriba, catro discos cun punto no centro e tres arcos. O inferior ten un texto gravado na pedra, e que continuaría no anaco que lle falta, pois nese lugar aínda se lle poden apreciar restos de dúas letras.”\nO caso é que aos poucos días saíu a noticia na prensa, sen falar para nada de que o achado fora da familia, a Xunta mandou un inspector ata o lugar, peritárona, metérona nunha camioneta e agora está Centro Arqueolóxico de Barbanza, en Boiro (Cespón).\nAnexo: documento elaborado por Xurxo Ayán e Pedro López Barja titulado “Una estela funeraria inédita de Taragoña”\nEtiquetas: Centro Arqueolóxico de Neixón, estela galaicorromana taragoña, familia Fungueiriño, Fungairiño, pedra de rufino\nCategorías curiosidades, restos arqueolóxicos, Taragoña\n← O polígono industrial de Té\nA antiga Radio Rianxo →


eu que sei! Blogaliza utiliza cookies de Google e de WordPress para fornecer servizos e analizar o tráfico. Ao navegar neste sitio estás a aceptar o seu uso.\nWordPress.org\to que vai indo\nArtigos recentes\tOs recortes no ensino público: moito que falar\nXuño 11th, 2012 O mércores, 13 de xuño, ás 19:30, estamos convocados no cine Alovi das Pontes para un acto sobre os recortes que se están a vivir nos servizos públicos, e máis concretamente, no ensino. A Federación de A.N.P.A.s Abrente organiza a proxección do documental que sobre este tema se elaborou entre a comunidade educativa do I.E.S. Moncho Valcarce, baixo a dirección de Lupe Leira.\nMaio 25th, 2012 O CD As Pontes feminino creouse no ano 2008 e nesa pretemporada contaba con máis de 40 rapazas que querían comezar a xogar ao fútbol. Co tempo o número de xogadoras foi descendendo ata chegar ás 25 actuais. Leti, Silvia, Noe, Andrea Pita, Miri, Yaiza, Carmela, Jani, Lara, Clara, Alba, Lau, Lía, Carlota, Patri, Chipy, Candela, Monda, Laura Permuy, Patri Rochela, Uxía, Carla, Nato, Paula e Emma son rapazas de entre 11 e 29 anos que levan xogando xuntas, as que máis, 4 temporadas.\nMaio 15th, 2012 Do 16 ao 23 de maio, trae un libro até o “dispensario de letras” que encontrarás no vestíbulo do noso centro. Por cada 50 páxinas de letras (en libro) que traias, recibirás un “andrade”, a moeda que vale letras este ano.\nMaio 9th, 2012 O sábado 12 de maio, ás 12 da mañá, a Mesa das Pontes convócanos para traer a lingua á praza. No Parque Municipal todas as veciñas e veciños da vila e a contorna estamos convidados a lermos un texto en galego da nosa escolla. Quen o desexe, poderá poñerse en pé para ler, recitar e/ou cantar un anaco da obra seleccionada.\nMaio 4th, 2012 BASES CONCURSO “FESTAS DO CARME E A FRAGA”\nMarzo 23rd, 2012 Ante a desaparición paulatina mais constante de varios medios de comunicación en lingua galega, tanto dixitais como impresos, durante os últimos meses, varias medios de información decidiron lanzar esta interesante campaña, chamada Vitaminas para o galego, que pretende nos sensibilizar e facernos pensar sobre o importante que é a pluralidade da información, e o necesario que é podermos acceder a ela na nosa lingua.\nMarzo 9th, 2012 Tras a desaparición de flocos.tv, desde a Axencia Galega das Industrias Culturais promóvese agora canle.tv, o portal de imaxes para o audiovisual galego.\nFebreiro 27th, 2012 NOVIDADE IMPORTANTE: o prazo para a presentación de traballos foi ampliado, tedes agora até o 23 de abril!\nFebreiro 14th, 2012 Aquí temos o gañador e as gañadoras da convocatoria de “falar de amor”. Parabéns para os tres, e grazas a todos por participar. Non deixedes de lle dar a forma das palabras ao amor!\nFebreiro 13th, 2012 Xa temos aquí algunhas das declaracións amorosas que foron chegando para o noso concurso “Falar de amor”. Así que contamos con palabras para o 14 de febreiro, e para todo o ano!\nNunca digas nunca, tampouco digas sempre, dime que me queres como nunca, para sempre. (nº 2) As palabras que existen no planeta faríanse pequenas para mostrarche o meu amor cara a ti. (nº3)\nCategoría: b) 4º da E.S.O., Bacharelato, e P.C.P.I. Non seremos os mellores do mundo, pero seremos nós, que é moito máis. (nº 25)\nDesigned by Spokane Web DesignProvided by R4MD


O alcalde do Porriño deféndese con fondos públicos das imputacións por corrupción - Praza Pública\nO alcalde do Porriño deféndese con fondos públicos das imputacións por corrupción\nxoves 26, xuño 2014\nRecortes do decreto que autoriza o pagamento CC-BY-SA Praza Pública\nPrevaricación continuada, suborno, malversación de fondos e tráfico de influencias. Son os delitos que se lle imputan ao alcalde do Porriño, Nelson Santos (PP), quen segundo a Fiscalía asinou durante anos contratos con empresas afíns de maneira "indiscriminada" e obviando a lei "de maneira absoluta", mesmo chegando a non constar "por escrito ningún dos contratos relativos a centos de prestacións". Todo isto sucedía nun panorama salferido de obras pagadas pero non realizadas, beneficios a militantes e achegados e enchufes admitidos polo propio rexedor. Este é o pano de fondo no que Santos decidiu financiar a súa defensa xurídica nestes casos con fondos do propio Concello.\nNun contexto no que mesmo o presidente do PP local admite que o alcalde falsificou facturas e no que as denuncias de enchufismo chegaron da propia oficina de emprego da localidade -a súa directora, segundo informou El País, foi destituída tras denuncialo- o grupo municipal do BNG vén de atopar ese pagamento. Foi, concretamente, "na revisión da conta xeral de 2013", que vai ser aprobada no pleno. O voceiro porriñés da formación frontista, Pedro Pereira, explica en conversa con Praza que, ao comprobaren "tanto informes de intervención como facturación", atoparon "un decreto asinado polo alcalde o 13 de marzo de 2013" no que nomea "o despacho de avogados Lealtadis de Vigo" para que o defenda nas causas nas que está imputado, a coñecida como operación Multiusos, e para que o Concello "se faga cargo da defensa".\nO gasto pode chegar aos 18.000 euros, dos que xa foron abonados case 5.000\nNese decreto Santos designa o devandito bufete para que "indistintamente", o "asistan, representen e defendan" e para iso autoriza o gasto de 4.840 euros "en concepto de provisión de fondos" para pagar as minutas. Posteriormente, o 20 de maio, produciuse unha corrección do decreto no que se reservan novos importes. Nomeadamente, para a causa xudicial 168/2013 o goberno local prevé gastar 7.260 euros, "correspondendo 4.840 á fase de instrución e 2.420 para a fase de xuízo oral e/ou apelación para o suposto de que non se arquive o asunto". Para as dilixencias 36/2014 o consistorio prevé gastar 10.890 euros. En total, máis de 18.000. Segundo a documentación atopada polo Bloque o Concello xa realizou en abril de 2013 a primeira transferencia de cartos aos avogados, a dos 4.840 euros.\nA xurisprudencia avala o pagamento en caso de absolución\nMentres aínda ecoa a condena de sete edís en Compostela por decidir pagarlle o avogado a un compañeiro de gabinete imputado na Pokémon sen atender aos requisitos legais o BNG porriñés evita "facer comparacións con outros concellos" pero, en calquera caso, reclama que o alcalde "anule o decreto e devolva os cartos abonados até o momento polo Concello para a súa defensa". Os informes "da Fiscalía e da policía xudicial", lembra Pereira, impútanlle ao alcalde "varios delitos de prevariación continuada en contratos públicos, de malversación, de tráfico de influencias, contra os dereitos dos traballadores". En definitiva, "non estamos ante un caso" derivado "das súas funcións como cargo público", senón "dun abuso do seu cargo, dunha desviación de poder" que "non debe ser costeada por fondos públicos".\nO BNG local cre que se os edís non imputados apoian o alcalde tornarán en "cómplices" da corrupción\nNelson Santos, sinala o voceiro nacionalista, "só estaría lexitimado" para realizar esta operación "se existise unha sentenza absolutoria", pero nunca antes. Non en van, lembra, "hai xurisprudencia" que indica que este tipo de pagamentos só se poden realizar en asuntos derivados do exercicio do cargo e en caso de absolución. Se así fose "entenderíamolo e defenderíamolo" pero neste caso "non é de recibo", xa que hai unha "converxencia con intereses particulares" que nada ten que ver co desempeño ordinario da alcaldía.\nEste é o marco no que se desenvolverá a vindeira sesión plenaria no Porriño, prevista para o vindeiro luns e na que o Bloque, a través dunha moción, volverá solicitar a dimisión de Santos e dos dous concelleiros imputados na mesma operación, José Manuel Jacobo e Manuel Alejandro. "A moción -salientan- inclúe a esixencia de que os concelleiros e concelleiras do goberno do PP que non están imputados se posicionen sobre esta insostible situación" xa que, "de non o facer así, estarán amparando e sendo cómplices das mesmas prácticas corruptas". Asemade, o BNG convoca a veciñanza a unha concentración contra a corrupción antes do pleno para "esixir responsabilidades" e "expresar a súa repulsa ante esta situación".\nNelson Santos, alcalde do Porriño © Concello do Porriño\nPedro Pereira e Aurora Rivas, do BNG do Porriño CC-BY-NC-SA BNG


A información pública a variante de Ribeira – O Barbanza\nA información pública a variante de Ribeira\nO DOG de hoxe publica o anuncio de Información pública da nova variante de Ribeira. Esta mañá a Conselleira de Infraestructuras Ethel Mª Vázquez Mourelle visitou o Concello acompañada de altos cargos do departamento e do alcalde de Ribeira, Manuel Ruiz Rivas, explicou o proxecto a realizar. A nova variante terá 3,1 quilómetros e permitirá reducir nun 50% por cento o tempo de acceso á cidade. O investimento previsto incluidas as expropiacións superaran os 9 millóns de euros.\nActualmente, o núcleo de Santa Uxía de Ribeira ten acceso a través de dúas estradas autonómicas, a AC-550 desde o norte e a AC-305 desde o nordeste (pola costa). As citadas estradas conflúen e finalizan no límite norte do núcleo urbano de Ribeira. Como acceso principal ao concello e ao seu contorno está a autovía AG-11 (Padrón-Ribeira), que conecta a autoestrada AP-9 en Padrón coa citada estrada AC-550 á altura do polígono industrial de Xaras (ao norte de Ribeira), a escasamente 1,5 km do punto de confluencia coa estrada AC-305. Polo tanto, o acceso ao núcleo de Ribeira é único e localízase na súa zona norte.\nCoa convocatoria da Consellería de Infraestructuras pretendese dotar ao núcleo urbano de Ribeira de novos accesos, mediante a execución dunha nova vía que se desenvolva polo oeste e o sur do concello e conecte a autovía AG-11 e a estrada AC-550 coa estrada da costa (a DP7307), unha vez atravesado o núcleo urbano de Ribeira. O trazado da actuación dividiuse en tres treitos en función das características. O decreto do DOG publica amais a relación de bens, dereitos e propietarios afectados polas obras.\nConselleira de Infraestructuras Ethel Mª Vázquez Mourelle presentando a nova variante de Ribeira


IÑAKI PENA-MANSO E MAR VILLAR, GAÑADORES DO AVIAMÁN 2015 - Fegatri\nIÑAKI PENA-MANSO E MAR VILLAR, GAÑADORES DO AVIAMÁN 2015\nIñaki Pena-Manso (Tríatlon Coruña) e Mar Villar (Trinorth-Nogasa) proclamáronse hoxe campións da cuarta edición de Aviamán, na que participaron 120 deportistas. Esta foi a primeira proba de tríatlon de media distancia que se disputou en Galicia hai xa cinco anos e destaca polo duro percorrido de ciclismo.\nNa categoría feminina, dominio absoluto de Mar Villar que foi na primeira posición dende o primeiro segmento e xa non se baixou de aí. A pesar diso, foi clave o sector da bicicleta, onde ampliou e moito a distancia coas súas perseguidoras, de forma que na carreira a pe, puido baixar un pouco o ritmo e regular as enormes distancias. Chegou a meta na primeira posición cun tempo de 04:10:20. A segunda posición foi para Priscila Suárez (Tríatlon Ferrol, 04:26:23) que foi de menos a máis. Foi a terceira mellor na natación, a cuarta na bicicleta e a primeira cun magnífico tempo na carreira a pe. A terceira posición do podio foi para Almudena Vázquez (licenza dun día) cun tempo de 04:28:48.\nNa proba masculina, magnífico traballo de Iñaki Pena-Manso, que estivo sempre perfectamente colocado nas primeiras posicións. Xa saíu da fría auga do río Avia entre os primeiros e na bicicleta foi onde confirmou o seu dominio para poñerse na primeira posición, aínda que con Cristóbal Dios (Tríatlon Arteixo), un dos favoritos, moi preto. Pero Iñaki seguiu ao seu ritmo e logrou aumentar as distancias na carreira a pe, para chegar primeiro a meta cun tempo total de 03:30:21. A segunda posición foi para Cristóbal Dios (03:31:19), mentres que terceiro clasificado foi Enrique Morán (Atletismo Porriño) cun tempo final de 03:35:35.\nOs gañadores noutras categorías son:\nSub 23: Iñaki Pena-Manso (Tríatlon Coruña)\nVeterán 1: María del Carmen Cabaleiro (licenza dun día) e Carlos Manuel Prado (Club Ciclista de la Fuente).\nA proba, patrocinada pola Deputación de Ourense e organizada por Beariz Tríatlon, celébrase entre os municipios de Castrelo de Miño, Leiro e Avión, e ten uns percorridos moi exixentes, sobre todo o sector de bicicleta. Os participantes tiveron que facer 1.200 metros de natación no río Avia; 65 quilómetros en bicicleta e 14 quilómetros de carreira a pe.\nResultados 2013. Iván Cáceres e Lucía Pérez proclamáronse gañadores do Aviamán 2013, no que participaron máis de 100 deportistas. No 2014 non se celebrou a proba.\n← Prev: RITA LOPES E SERGIO GARCÍA GAÑAN O II TRÍATLON RÍAS BAIXAS Next: FERNANDO ALARZA, UNDÉCIMO NOS XOGOS EUROPEOS DE BAKÚ →


Revolta Irmandinha: Liberdade\nDavid Rodríguez Rodríguez. Artigo tirado de Praza Pública (aquí).\nO discurso ideolóxico dominante nun período determinado sempre tarda en ser obxectivado, comprendido e criticado polo groso da sociedade. Se cadra, mesmo se podería dicir que, infelizmente, ese discurso comeza a ser comprendido xusto momento en que deixa de ser imprescindible para os que detentan o poder. Un bo termómetro do grao de identificación popular dun construto ideolóxico dado ofrécenolo a cultura de masas: a música, a literatura, o cine, etc., pois esta rara vez aborda temas que o gran público non estea, xa de antemán, preparado para comprender.\nPor exemplo, na Inglaterra de 1985, apoxeo do thatcherismo, un grupo de música pop independente como McCarthy (collerían nun ascensor os que podían coñecer daquela, e mesmo hoxe, a este grupo) identificaba perfectamente o espírito dos tempos nunha marabillosa canción profeticamente titulada We´re all bourgeois now (agora todos somos burgueses) que reflectía por onde transitaba, nesa década, a mutación antropolóxica das clases populares que xa intuíra Pier Paolo Pasolini nos anos 70.\nO tema da canción versa sobre o encontro entre unha muller de poucos recursos que camiña pola rúa coa súa prole e máis o home-heraldo que lle informa, nas primeiras estrofas e na repetición do retrouso, da fin da inxerencia do Estado providencia e do advento da boa nova: We're all free to choose/ We're all free to choose/ We're all free to choose/ We're all free to choose; todos somos burgueses porque agora todos somos libres para escoller. Dito doutro xeito: como contrapartida a seren eliminados todos os mecanismos de redistribución económica, todos os dereitos que constituían a base material da verdadeira liberdade, tamén será desdebuxada toda idea de compartimentación social en clases. Desde agora todos somos burgueses potenciais no material (emprendedores) e burgueses de facto no ideolóxico (clase media). Velaí a quintaesencia da revolución conservadora que daquela estaba en plena fase de expansión pero á que só unha pequena minoría, desgrazadamente, sabía ler entre liñas.\nMoito tempo pasou desde entón até este 2012, cuarto ano da crise do capitalismo financeiro, no que é posible atopar, en calquera librería-papelería de barrio, Liberdade, o supervendas de Jonathan Franzen no que se destripa a eito, se ispe con mestría e se analiza con detemento a idea de "liberdade como non interferencia" que o neoliberalismo elevou a dogma. É ben sabido que unha ideoloxía é hexemónica cando non é percibida como tal, senón cando consegue ser identificada co sentido común maioritario. Ante o feito de que un libro como o de Franzen —non só pola especial habelencia do autor (que tamén) senón por ser o tipo de libro best-seller que é— trate este tema dun xeito tan directo un pode afirmar, sen risco de resultar ousado, que os días da identificación abusiva da idea de liberdade (e por extensión de democracia) co capitalismo da era da globalización están contados.\nCando nun produto de consumo masivo se escriben cousas como: "As compañías mineiras tiñan motivos para temer que a reinita pronto aparecese na lista de animais amparados pola Lei de Especies en Perigo de Extinción, con efectos potencialmente nocivos para a súa liberdade para talar bosques e voar montañas"; ou cousas como: "Todo xira arredor das liberdades persoais —explicou Walter—. A xente veu a este país polos cartos ou pola liberdade. Se non tes cartos, aférraste aínda máis furiosamente ás túas liberdades. Aínda que fumar te mate, aínda que non poidas dar de comer aos teus fillos, aínda que aos teus fillos os mate a tiros un tolo cun fusil de asalto. Podes ser pobre, pero o único que ninguén che pode quitar é a túa liberdade para foderte a vida como che pete", un decátase de que nos tempos vindeiros o capital vai abandonar este camiño xa trillado e que procurará, polo tanto, outros recursos menos ideolóxicos e máis represivos para impoñer o seu poder.\nE decátase tamén do tarde que chegaron ao Estado Español estas estratexias do capital para imporse a través do soft power; pois Galicia Bilingüe e a súa fobia anti-galego disfrazada de liberdade de elección de idioma que hoxe acolle o goberno Feijóo de xeito entusiasta, o ministro de educación Wert maila Igrexa Católica e as súas apostas pola escola privada coa liberdade de elección de centro como coartada, ou o ataque da patronal española ao dereito á folga en favor dunha difusa liberdade a traballar dos que non a secundan son os últimos estertores dunha ofensiva ideolóxica que a poboación do Estado Español comeza a non crer (de aí a demanda de "demoracia real" en oposición ao sucedáneo que nos ofrecen) e que no centro do sistema —os EUA que describe Franzen, os EUA, tamén, que comezan a substituír o We´re all bourgois now polo We are the 99%— resulta cada vez máis complicado facer funcionar.\nPublicábase recentemente que as rendas do capital superaran no Estado Español, por primeira vez, ás rendas do traballo. Fronte ao 53% proveniente das rendas salariais e o 41% das rendas empresariais nos anos oitenta, hogano as cifras din que as rendas do traballo andan polo 46% fronte ao 46,2 das rendas do capital. Isto, lonxe de ratificar aos McCarthy que nos oitenta espallaban con ironía a boa nova da universalización do ser burgués, confirma a probabilidade dun futuro moitísimo máis preocupante: o dunhas novas xeracións que naceran créndose burguesas pero que madurarán con máis probabilidades de caeren na precariedade crónica e na exclusión social ca no mundo do traballo estable. Realidade á que tamén facía referencia a socióloga Saskia Sassen nunha entrevista recente na que aseguraba que "hoxe, o sistema financeiro inventou modos de multiplicar a renda sen pasar polo consumo de masa. [...] O novo elemento é que moitos dos desempregados de hoxe non teñen posibilidade de volver a ter unha vida normal de traballo".\nQue o capitalismo fianciarizado precise hoxe menos man de obra ca nunca para reproducirse só pode querer dicir unha cousa: que nestes momentos ao sistema sóbralle xente. Velaquí a nova polarización. E velaquí sobre quen caerá a forza dos aparatos disciplinarios do Estado agora que o discurso hexemónico baseado na liberdade de escolla e na democracia formal semella entrar en tempos de decadencia.\nEtiquetas: capitalismo, cultura, darwinismo social militarizado, David Rodríguez, democracia, Galiza, indignación, mocidade, ultraliberalismo


A etapa comprendida entre a metade do século XIX e a Guerra Civil, foi fundamental para a definición das etiquetas que hoxe adoptamos como propias da música galega. Ao espertar do aprecio polo folclore e a súa posta en valor nos estamentos da burguesía intelectual galega da Restauración dos centros urbanos, seguiulle un cada vez maior interese en adoptar símbolos de identidade buscados nas propias raíces da nosa cultura, particularmente por medio da historia, a fala e a música. Se ben a traxectoria intelectual e os resultados prácticos non se viron exentos dun certo sentimento romántico, foi entón cando estas ideas comezaron a popularizarse cun éxito sen precedentes na nosa historia, camiñando inevitablemente ata formulacións políticas. Todo este proceso quedará truncado pola guerra de 1936, se ben os elementos ata entón identificados como “galegos” seguirán presentes en múltiples manifestacións sendo utilizados no aparato propagandístico da ditadura.\nO presente simposio tratará este proceso como base do seu discurso, cunha vertente musical aínda que multidisciplinar, tomando como marco contextual as grandes urbes que integran a fachada atlántica de Galicia. A través de diferentes temáticas abordadas e do intercambio de información e opinións nas sesión de debate contribuiremos, sen dúbida, a trazar un mapa máis completo da rica vida musical galega neste período, perseguindo así un mellor e máis veraz coñecemento do noso país e da súa cultura.


Os populares de Galicia denuncian dende Monforte “a dramática situación” do servizo ferroviario – EnComún\n•Dende o PP critican as decisións do Goberno socialista, “porque non poden loitar contra o despoboamento os mesmos que xeran as incidencias ferroviarias rexistradas en Galicia”\nAdemais de alcaldes e representantes do Partido Popular no sur de Lugo, déronse cita na estación de Monforte a presidenta provincial, Elena Candia; o vicesecretario de Participación, Jaime de Olano; deputados e senadores galegos, e dirixentes do PP de León, o 19 de xaneiro. (Foto: PP Provincial)\nUnha nutrida representación de alcaldes, deputados e senadores do Partido Popular de Galicia e León concentráronse na estación do ferrocarril de Monforte o 19 de xaneiro, para denunciar “a dramática situación” do servizo ferroviario na Comunidade, e a “falta de interese” do Goberno central polas infraestruturas galegas. Os populares criticaron as decisións do Goberno socialista de suprimir a venda presencial de billetes en estacións como a de Sarria, e os retrasos anunciados este mes na posta en marcha do AVE a Galicia. Os responsables do PP criticaron tamén “as continuas incidencias” rexistradas en liñas como a de Vigo-León, que afecta a varias estacións do sur lucense.\nTRENS VELLOS E FALTA DE MAQUINISTAS\nDende o andén da estación monfortina, o deputado Celso Delgado denunciou “o progresivo deterioro” que está a sufrir este emblemático nó do tren en Galicia. Delgado alertou de que na liña de Monforte, con trens que, nalgúns casos, “levan 35 anos funcionando”, “as avarías son constantes porque o material está obsoleto, o que provoca retrasos e cancelacións”. O deputado criticou a falta de maquinistas e os “inexistentes” protocolos de atención ao pasaxeiro en caso de incidencias.\nA presidenta do PP Provincial, Elena Candia, pediu aos socialistas galegos que “deixen de aplaudir” as decisións do Goberno central. Candia criticou que o Gabinete de Pedro Sánchez “fai exactamente o contrario do que debería para afrontar o reto demográfico”. •